title: 2011/841/ES: 2011 m. gruodžio 5 d. Tarybos sprendimas dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje sudarymo

text:
16.12.2011

               LT

               Europos Sąjungos oficialusis leidinys

               L 334/6

         TARYBOS SPRENDIMAS
   2011 m. gruodžio 5 d.
   dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje sudarymo
   (2011/841/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 168 straipsnio 5 dalį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. gruodžio 12 d. Europos Parlamento ir Tarybos reglamento (EB) Nr. 1920/2006 dėl Europos narkotikų ir narkomanijos stebėsenos centro (1) 21 straipsnyje numatyta, kad Europos narkotikų ir narkomanijos stebėsenos centro veikloje gali dalyvauti ir trečiosios šalys, kurias su Sąjunga ir jos valstybėmis narėmis sieja bendri interesai siekiant jo tikslų ir atliekant jo darbą;

               (2)

               Europos Sąjungos ir Kroatijos Respublikos susitarimas dėl Kroatijos Respublikos dalyvavimo Europos narkotikų ir narkomanijos stebėsenos centro veikloje (toliau – Susitarimas) buvo pasirašytas Sąjungos vardu 2010 m. gruodžio 6 d., su sąlyga, kad jis bus sudarytas.

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Kroatijos Respublikos susitarimas dėl Kroatijos Respublikos dalyvavimo Europos narkotikų ir narkomanijos stebėsenos centro veikloje (toliau – Susitarimas) patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) perduoti Sąjungos vardu Susitarimo 10 straipsnyje numatytą diplomatinę notą (2).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 5 d.

            Tarybos vardu

            Pirmininkas

         M. DOWGIELEWICZ

      (1)  OL L 376, 2006 12 27, p. 1.

      (2)  Susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.
    ---documentbreak---

               16.12.2011

               LT

               Europos Sąjungos oficialusis leidinys

               L 334/6

         VERTIMAS
   Europos Sąjungos ir Kroatijos Respublikos
   SUSITARIMAS
   dėl Kroatijos Respublikos dalyvavimo Europos narkotikų ir narkomanijos stebėsenos centro veikloje
   KROATIJOS RESPUBLIKA ir
   EUROPOS SĄJUNGA (toliau – Sąjunga),
   PRISIMINDAMOS, kad 2003 m. Salonikuose posėdžiavusi Europos Vadovų Taryba, remdamasi plėtros patirtimi, siekė dar labiau sustiprinti išskirtinius Europos Sąjungos ir Vakarų Balkanų šalių santykius;
   ATSIŽVELGDAMOS į 2006 m. gruodžio 12 d. Europos Parlamento Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (nauja redakcija) (1) (toliau atitinkamai – reglamentas ir Centras);
   KADANGI reglamento 21 straipsnyje numatyta, kad Centro veikloje gali dalyvauti ir trečiosios šalys, kurias su Sąjunga ir jos valstybėmis narėmis sieja bendri interesai siekiant jo tikslų ir atliekant jo darbą;
   KADANGI Kroatijos Respublika taip pat siekia reglamente nustatytų Centro tikslų, ir kadangi Kroatijos Respublikos tikslas yra tapti Europos Sąjungos nare;
   KADANGI Kroatijos Respublika sutinka su reglamente aprašytomis Centro užduotimis, darbo metodu ir prioritetinėmis veiklos sritimis;
   KADANGI Kroatijos Respublikoje yra institucija, tinkama prijungti prie Europos narkotikų ir narkomanijos informacinio tinklo (Reitox),
   SUSITARĖ:
   1 straipsnis
   Dalyvavimas
   Kroatijos Respublika visapusiškai dalyvauja Centro veikloje šiame Susitarime nustatytomis sąlygomis.
   2 straipsnis
   Europos narkotikų ir narkomanijos informacinis tinklas (Reitox)
   1.   Kroatijos Respublika prijungiama prie Reitox.
   2.   Kroatijos Respublika per 28 dienas nuo šio Susitarimo įsigaliojimo dienos informuoja Centrą apie pagrindines savo nacionalinio informacinio tinklo dalis, įskaitant nacionalinį stebėsenos centrą, taip pat nurodo visus kitus specializuotus centrus, kurie galėtų naudingai prisidėti prie Centro veiklos.
   3 straipsnis
   Valdyba
   Centro valdyba kviečia Kroatijos Respublikos atstovą dalyvauti jos posėdžiuose. Atstovas dalyvauja visuose posėdžiuose be teisės balsuoti. Valdyba gali išimties tvarka sušaukti tik valstybių narių ir Europos Komisijos atstovų posėdį, kuriame būtų aptariami tik Sąjungai ir valstybėms narėms rūpimi klausimai.
   Valdyba per posėdį su Kroatijos Respublikos atstovais nustato išsamias Kroatijos Respublikos dalyvavimo Centro veikloje sąlygas.
   4 straipsnis
   Biudžetas
   Kroatijos Respublika prisideda prie Centro veiklos finansavimo šio Susitarimo priede, kuris yra neatskiriama Susitarimo dalis, nustatytomis sąlygomis.
   5 straipsnis
   Duomenų apsauga ir konfidencialumas
   1.   Kai, vadovaudamasis šiuo Susitarimu, Centras perduoda informaciją Kroatijos valdžios institucijoms pagal Sąjungos ir Kroatijos teisę, tokia informacija gali būti naudojama tik nurodytam tikslui ir tik informaciją perduodančios institucijos nurodytomis sąlygomis. Teikiant tokią informaciją negali būti teikiami asmens duomenys.
   2.   Informacija apie narkotikus ir narkomaniją, kurią Centras teikia Kroatijos valdžios institucijoms, gali būti skelbiama tik laikantis Sąjungos ir Kroatijos informacijos sklaidos bei konfidencialumo taisyklių. Asmens duomenys negali būti skelbiami ar pateikiami viešai.
   3.   Kroatijos Respublikoje paskirti specializuoti centrai neįpareigoti teikti informaciją, kuri pagal Kroatijos teisės aktus laikoma konfidencialia.
   4.   Kiek tai susiję su Kroatijos valdžios institucijų Centrui teikiama informacija, Centras privalo laikytis reglamento 6 straipsnyje nustatytų taisyklių.
   6 straipsnis
   Teisinis statusas
   Centro teisinė padėtis Kroatijos Respublikoje atitinka juridinių asmenų padėtį pagal Kroatijos Respublikos teisę.
   7 straipsnis
   Atsakomybė
   Centro atsakomybę reglamentuoja reglamento 19 straipsnyje nustatytos taisyklės.
   8 straipsnis
   Privilegijos
   Kad Centras ir jo darbuotojai galėtų vykdyti savo užduotis, Kroatijos Respublika suteikia tokias pačias privilegijas ir imunitetus, kokie numatyti Protokolo Nr. 7 dėl Europos Sąjungos privilegijų ir imunitetų, pridėto prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, 1–4 straipsniuose, 5 ir 6 straipsniuose, 10–13 straipsniuose, 15, 17 ir 18 straipsniuose.
   9 straipsnis
   Tarnybos nuostatai
   Pagal Europos Bendrijų kitų tarnautojų įdarbinimo sąlygų, nustatytų Reglamente (EEB, Euratomas, EAPB) Nr. 259/68 (2), 12 straipsnio 2 dalies a punkto nuostatas Kroatijos Respublikos piliečius, turinčius visas piliečiams suteikiamas teises, Centro direktorius gali įdarbinti pagal sutartį.
   10 straipsnis
   Įsigaliojimas
   Šis Susitarimas įsigalioja kito mėnesio po paskutinės diplomatinės notos, kuria patvirtinama, kad įvykdyti atitinkamos Susitariančiosios Šalies teisiniai reikalavimai dėl Susitarimo įsigaliojimo, gavimo pirmąją dieną.
   11 straipsnis
   Galiojimas ir nutraukimas
   1.   Šis Susitarimas sudarytas neribotam laikui. Jis nutraukiamas Kroatijos Respublikos įstojimo į Sąjungą dieną.
   2.   Bet kuri Susitariančioji Šalis gali denonsuoti šį Susitarimą, apie tai raštu pranešusi kitai Susitariančiajai Šaliai. Šis Susitarimas nustoja galioti praėjus šešiems mėnesiams po tokio pranešimo gavimo dienos.

      Priimta Briuselyje 2010 m. gruodžio 6 d. dviem egzemplioriais anglų kalba.

            Europos Sąjungos vardu

            Kroatijos Respublikos vardu

      (1)  OL L 376, 2006 12 27, p. 1.

      (2)  OL L 56, 1968 3 4, p. 1.
   PRIEDAS

      KROATIJOS RESPUBLIKOS FINANSINIS ĮNAŠAS EUROPOS NARKOTIKŲ IR NARKOMANIJOS STEBĖSENOS CENTRO VEIKLAI

               1.

               Finansinis įnašas, kurį Kroatijos Respublika turi mokėti į Europos Sąjungos bendrąjį biudžetą, kad galėtų dalyvauti Centro veikloje, laipsniškai didės ketverių metų laikotarpiu, per kurį Kroatijos Respublika palaipsniui pradės vykdyti veiklą. Privalomas finansinis įnašas yra:

                           —

                           pirmaisiais dalyvavimo metais

                           100 000 EUR,

                           —

                           antraisiais dalyvavimo metais

                           150 000 EUR,

                           —

                           trečiaisiais dalyvavimo metais

                           210 000 EUR,

                           —

                           ketvirtaisiais dalyvavimo metais

                           271 000 EUR.

                     Nuo penktųjų dalyvavimo metų Kroatijos Respublika kasmet mokės Centrui ketvirtaisiais dalyvavimo metais mokėtą įnašą, indeksuotą atsižvelgiant į Sąjungos subsidijos Centrui padidėjimą.
               Kroatijos Respublika, mokėdama įnašą Centro veiklai, gali iš dalies naudoti Sąjungos paramą, o didžiausias Sąjungos įnašas pirmaisiais dalyvavimo metais gali būti 75 %, antraisiais dalyvavimo metais – 60 %, o vėlesniais metais – 50 %. Laikantis atskiros programavimo tvarkos, būtinos Sąjungos lėšos bus pervestos Kroatijos Respublikai pagal atskirą finansavimo memorandumą.
               Likusią įnašo dalį sumokės Kroatijos Respublika.

               2.

               Kroatijos Respublikos įnašas bus tvarkomas pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) ir 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2). Kroatijos Respublikos atstovų ir ekspertų kelionės bei pragyvenimo išlaidas, kurias jie patirs, dalyvaudami Centro veikloje ar posėdžiuose, susijusiuose su Centro darbo programos įgyvendinimu, Centras padengia tokiu pačiu pagrindu ir tvarka, kokia šiuo metu galioja Sąjungos valstybėms narėms.

               3.

               Pirmaisiais kalendoriniais dalyvavimo metais Kroatijos Respublika mokės įnašą, proporcingai apskaičiuotą nuo dalyvavimo pradžios dienos iki metų pabaigos. Vėlesniais metais įnašas bus mokamas pagal šį Susitarimą.

      (1)  OL L 248, 2002 9 16, p. 1.

      (2)  OL L 357, 2002 12 31, p. 1.


title: 2010 m. liepos 26 d. Tarybos sprendimas dėl Europos Sąjungos, Islandijos, Lichtenšteino ir Norvegijos susitarimo dėl 2009–2014 m. EEE finansinio mechanizmo, Europos Sąjungos ir Norvegijos susitarimo dėl 2009–2014 m. Norvegijos finansinio mechanizmo, Europos ekonominės bendrijos ir Islandijos susitarimo papildomo protokolo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009–2014 m., ir Europos ekonominės bendrijos ir Norvegijos susitarimo papildomo protokolo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009–2014 m., pasirašymo ir laikino taikymo

text:
9.11.2010

               LT

               Europos Sąjungos oficialusis leidinys

               L 291/1

         TARYBOS SPRENDIMAS
   2010 m. liepos 26 d.
   dėl Europos Sąjungos, Islandijos, Lichtenšteino ir Norvegijos susitarimo dėl 2009–2014 m. EEE finansinio mechanizmo, Europos Sąjungos ir Norvegijos susitarimo dėl 2009–2014 m. Norvegijos finansinio mechanizmo, Europos ekonominės bendrijos ir Islandijos susitarimo papildomo protokolo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009–2014 m., ir Europos ekonominės bendrijos ir Norvegijos susitarimo papildomo protokolo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009–2014 m., pasirašymo ir laikino taikymo
   (2010/674/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2009 m. balandžio 30 d. baigė galioti šie finansiniai mechanizmai ir bendradarbiavimo programos:

                           —

                           Europos ekonominės erdvės susitarimo (toliau – EEE susitarimas) 38a protokole (1) numatytas 2004–2009 m. EEE finansinis mechanizmas, kuris buvo papildytas 2007 m. Bulgarijai ir Rumunijai tapus EEE susitarimo Susitariančiosiomis Šalimis (2);

                           —

                           Norvegijos Karalystės ir Europos bendrijos susitarime dėl Norvegijos finansinio mechanizmo 2004–2009 m. (3) numatytas 2004–2009 m. Norvegijos finansinis mechanizmas;

                           —

                           Bendradarbiavimo programa, minėta Europos bendrijos ir Norvegijos Karalystės susitarime pasikeičiant laiškais dėl Bendradarbiavimo programos ekonomikos augimui ir tvariai plėtrai Bulgarijoje skatinti (4); ir

                           —

                           Bendradarbiavimo programa, minėta Europos bendrijos ir Norvegijos Karalystės susitarime pasikeičiant laiškais dėl Bendradarbiavimo programos ekonomikos augimui ir tvariai plėtrai Rumunijoje skatinti (5).

               (2)

               Būtina toliau mažinti ekonominius ir socialinius skirtumus Europos ekonominėje erdvėje. Todėl reikėtų parengti naują EEE ELPA valstybių finansinių įnašų mechanizmą ir naują Norvegijos finansinį mechanizmą.

               (3)

               Šiuo tikslu Komisija Sąjungos vardu derėjosi dėl susitarimo su Islandija, Lichtenšteinu ir Norvegija dėl naujo 2009–2014 m. EEE finansinio mechanizmo, o taip pat dėl to susitarimo priedo. Priedas bus sudarytas kaip EEE susitarimo 38b protokolas. Tuo pačiu tikslu Komisija Sąjungos vardu derėjosi dėl susitarimo su Norvegija dėl naujo 2009–2014 m. Norvegijos finansinio mechanizmo.

               (4)

               Šie susitarimai turėtų būti pasirašyti su sąlyga, kad jie bus sudaryti vėliau.

               (5)

               Specialios nuostatos, taikomos tam tikroms į Sąjungą importuojamoms Islandijos ir Norvegijos kilmės žuvims ir žuvininkystės produktams, numatytos toliau išvardytuose protokoluose, baigė galioti 2009 m. balandžio 30 d. ir turėtų būti peržiūrėtos vadovaujantis kiekvieno iš tų protokolų 2 straipsniu:

                           —

                           Papildomas protokolas prie Europos ekonominės bendrijos ir Islandijos Respublikos susitarimo, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimu į Europos Sąjungą (6);

                           —

                           Papildomas protokolas prie Europos ekonominės bendrijos ir Norvegijos Karalystės susitarimo, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimu į Europos Sąjungą (7);

                           —

                           Papildomas Europos ekonominės bendrijos ir Islandijos Respublikos susitarimo protokolas, sudaromas dėl Bulgarijos Respublikos ir Rumunijos įstojimo į Europos Sąjungą (8);

                           —

                           Papildomas Europos ekonominės bendrijos ir Norvegijos Karalystės susitarimo protokolas, sudaromas dėl Bulgarijos Respublikos ir Rumunijos įstojimo į Europos Sąjungą (9).

               (6)

               Šiuo tikslu Komisija Sąjungos vardu derėjosi dėl laisvosios prekybos susitarimų naujų papildomų protokolų atitinkamai su Islandija ir Norvegija, kuriuose būtų numatytos specialios nuostatos, taikomos tam tikroms į Sąjungą importuojamoms Islandijos ir Norvegijos kilmės žuvims ir žuvininkystės produktams 2009–2014 m. laikotarpiu.

               (7)

               Šie papildomi protokolai turėtų būti pasirašyti su sąlyga, kad jie bus sudaryti vėliau.

               (8)

               Esamų finansinių mechanizmų pakeitimas naujais mechanizmais, susijusiais su skirtingais laikotarpiais, skirtingu fondų dydžiu ir skirtingomis įgyvendinimo nuostatomis, taip pat koncesijų, susijusių su tam tikromis žuvimis ir žuvininkystės produktais, visumos atnaujinimas ir pratęsimas, sudaro svarbią asociacijos su EEE ELPA valstybėmis plėtrą, kuri pateisina rėmimąsi Sutarties dėl Europos Sąjungos veikimo 217 straipsniu.

               (9)

               Kol bus baigtos jų sudarymui būtinos procedūros, 4 konstatuojamojoje dalyje nurodyti susitarimai ir 7 konstatuojamojoje dalyje nurodyti protokolai turėtų būti taikomi laikinai,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas toliau išvardytų susitarimų ir protokolų pasirašymas su sąlyga, kad jie bus sudaryti:

               —

               Europos Sąjungos, Islandijos, Lichtenšteino Kunigaikštystės ir Norvegijos Karalystės susitarimas dėl 2009–2014 m. EEE finansinio mechanizmo ir jo priedas;

               —

               Europos Sąjungos ir Norvegijos Karalystės susitarimas dėl 2009–2014 m. Norvegijos finansinio mechanizmo;

               —

               Europos ekonominės bendrijos ir Islandijos Respublikos susitarimo papildomas protokolas ir jo priedas;

               —

               Europos ekonominės bendrijos ir Norvegijos Karalystės susitarimo papildomas protokolas ir jo priedas.

         Susitarimų ir papildomų protokolų bei jų priedų tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti šiuos susitarimus ir protokolus su sąlyga, kad jie bus sudaryti.
   3 straipsnis
   Tol, kol bus baigtos jų sudarymui reikalingos procedūros, 1 straipsnyje nurodyti susitarimai ir protokolai laikinai taikomi nuo toliau nurodytų datų:

               —

               Europos Sąjungos, Islandijos, Lichtenšteino Kunigaikštystės ir Norvegijos Karalystės susitarimas dėl 2009–2014 m. EEE finansinio mechanizmo ir jo priedas – nuo pirmosios pirmo mėnesio, einančio po paskutinio pranešimo deponavimo šiuo tikslu, dienos;

               —

               Europos Sąjungos ir Norvegijos Karalystės susitarimas dėl 2009–2014 m. Norvegijos finansinio mechanizmo – nuo pirmosios pirmo mėnesio, einančio po paskutinio pranešimo deponavimo šiuo tikslu, dienos;

               —

               Europos ekonominės bendrijos ir Islandijos Respublikos susitarimo papildomas protokolas ir jo priedas – nuo pirmosios trečio mėnesio, einančio po paskutinio pranešimo deponavimo šiuo tikslu, dienos;

               —

               Europos ekonominės bendrijos ir Norvegijos Karalystės susitarimo papildomas protokolas ir jo priedas – nuo pirmosios trečio mėnesio, einančio po paskutinio pranešimo deponavimo šiuo tikslu, dienos.

         4 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. liepos 26 d.

            Tarybos vardu

            Pirmininkas

         S. VANACKERE

      (1)  OL L 130, 2004 4 29, p. 14 (dar nepaskelbtas lietuvių kalba).

      (2)  OL L 221, 2007 8 25, p. 18.

      (3)  OL L 130, 2004 4 29, p. 81 (dar nepaskelbtas lietuvių kalba).

      (4)  OL L 221, 2007 8 25, p. 46.

      (5)  OL L 221, 2007 8 25, p. 52.

      (6)  OL L 130, 2004 4 29, p. 85 (dar nepaskelbtas lietuvių kalba).

      (7)  OL L 130, 2004 4 29, p. 89 (dar nepaskelbtas lietuvių kalba).

      (8)  OL L 221, 2007 8 25, p. 58.

      (9)  OL L 221, 2007 8 25, p. 62.
    ---documentbreak---

               9.11.2010

               LT

               Europos Sąjungos oficialusis leidinys

               L 291/4

         Europos Sąjungos, Islandijos, Lichtenšteino Kunigaikštystės ir Norvegijos Karalystės
   SUSITARIMAS
   dėl 2009–2014 m. EEE finansinio mechanizmo
   EUROPOS SĄJUNGA,
   ISLANDIJA,
   LICHTENŠTEINO KUNIGAIKŠTYSTĖ,
   NORVEGIJOS KARALYSTĖ,
   KADANGI Europos ekonominės erdvės susitarimo (toliau – EEE susitarimas) Šalys susitarė, kad reikia mažinti regionų socialinius ir ekonominius skirtumus ir siekti, kad būtų skatinamas nuolatinis ir harmoningas prekybos ir ekonominių santykių tarp jų stiprinimas;
   KADANGI siekdamos šio tikslo ELPA valstybės parengė Europos ekonominės erdvės finansinį mechanizmą;
   KADANGI nuostatos, susijusios su 2004–2009 m. EEE finansinio mechanizmo valdymu, buvo išdėstytos EEE susitarimo 38a protokole ir 38a protokolo papildyme;
   KADANGI reikia mažinti ekonominius ir socialinius skirtumus Europos ekonominėje erdvėje ir parengti naują EEE ELPA valstybių finansinių įnašų 2009–2014 m. laikotarpiu mechanizmą,
   NUSPRENDĖ SUDARYTI ŠĮ SUSITARIMĄ:
   1 straipsnis
   EEE susitarimo 117 straipsnio tekstas pakeičiamas taip:

      „Finansinius mechanizmus reglamentuojančios nuostatos pateikiamos 38 ir 38a protokoluose, 38a protokolo papildyme ir 38b protokole.“

   2 straipsnis
   Į EEE susitarimą po 38a protokolo įterpiamas naujas 38b protokolas. 38b protokolo tekstas pateikiamas šio Susitarimo priede.
   3 straipsnis
   Šį Susitarimą Šalys ratifikuoja arba patvirtina pagal savo nustatytą tvarką. Ratifikavimo arba patvirtinimo dokumentai deponuojami Europos Sąjungos Tarybos Generaliniame sekretoriate.
   Susitarimas įsigalioja pirmąją antro mėnesio nuo paskutinio ratifikavimo arba patvirtinimo dokumento deponavimo dieną.
   Tol, kol bus baigtos 1 ir 2 dalyse nurodytos procedūros, šis Susitarimas laikinai taikomas nuo pirmosios pirmo mėnesio, einančio po paskutinio pranešimo deponavimo šiuo tikslu, dienos.
   4 straipsnis
   Šis vienu originaliu egzemplioriumi anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių, islandų ir norvegų kalbomis sudarytas Susitarimas, kurio tekstas kiekviena iš šių kalbų yra vienodai autentiškas, deponuojamas Europos Sąjungos Tarybos Generaliniame sekretoriate, kuris patvirtintą kopiją perduos kiekvienai šio Susitarimo Šaliai.

      Съставено в Брюксел на двадесет и осми юли две хиляди и десета година и деветнадесети август две хиляди и десета година.
      Hecho en Bruselas, el veintiocho de julio de dos mil diez y el diecinueve de agosto de dos mil diez.
      V Bruselu dne 28. července 2010 a 19. srpna 2010.
      Udfærdiget i Bruxelles, den 28. juli 2010 og den 19. august 2010.
      Geschehen zu Brüssel am 28. Juli 2010 und am 19. August 2010.
      Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
      Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
      Done at Brussels on the twenty-eighth day of July and on the nineteenth day of August in the year two thousand and ten.
      Fait à Bruxelles, le vingt-huit juillet deux mil dix et le dix-neuf août deux mil dix.
      Fatto a Bruxelles, addì ventotto luglio duemiladieci e diciannove agosto duemiladieci.
      Briselē, 2010. gada 28. jūlijā un 2010. gada 19. augustā
      Priimta Briuselyje 2010 m. liepos 28 d. ir 2010 m. rugpjūčio 19 d.
      Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
      Magħmul fi Brussell, it-28 ta’ Lulju 2010 u d-19 ta’ Awwissu 2010.
      Gedaan te Brussel, 28 juli 2010 en 19 augustus 2010.
      Sporządzono w Brukseli dnia 28 lipca 2010 r. i 19 sierpnia 2010 r.
      Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
      Întocmit la Bruxelles, 28 iulie 2010 și 19 august 2010.
      V Bruseli dvadsiateho ôsmeho júla dvetisícdesať a devätnásteho augusta dvetisícdesať.
      V Bruslju, 28. julija 2010 in 19. avgusta 2010.
      Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
      Som skedde i Bryssel den tjugoåttonde juli tjugohundratio och den nittonde augusti tjugohundratio.
      Gert í Brussel, 28. júlí 2010 og 19. ágúst 2010.
      Utferdiget i Brussel, den 28. juli 2010 og den 19. august 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         Für das Fürstentum Liechtenstein

         For Konveriket Norge

   PRIEDAS

      2009–2014 M. EEE FINANSINIO MECHANIZMO

      38 B PROTOKOLAS

   1 straipsnis
   Islandija, Lichtenšteinas ir Norvegija (toliau – ELPA valstybės) finansiniais įnašais 3 straipsnyje išvardytose prioritetinėse srityse padeda mažinti socialinius ir ekonominius skirtumus Europos ekonominėje erdvėje ir stiprinti ryšius su valstybėmis naudos gavėjomis.
   2 straipsnis
   1 straipsnyje numatyto finansinio įnašo bendra suma yra 988,5 mln. EUR; ji išmokama metinėmis 197,7 mln. EUR dalimis nuo 2009 m. gegužės 1 d. iki 2014 m. balandžio 30 d. imtinai.
   3 straipsnis
   1.   Finansiniai įnašai skiriami šioms prioritetinėms sritims:

               a)

               aplinkos apsauga ir valdymas;

               b)

               kova su klimato kaita ir atsinaujinančioji energija;

               c)

               pilietinė visuomenė;

               d)

               žmogaus ir socialinė raida;

               e)

               kultūros paveldo apsauga.

         2.   Iš šių lėšų galima finansuoti ir akademinius tyrimus, jei jie yra susiję su viena ar keliomis išvardytomis prioritetinėmis sritimis.
   3.   Orientacinis tikslas – kiekvienai valstybei naudos gavėjai skirti bent 30 % lėšų a ir b prioritetinėms sritims drauge sudėjus ir 10 % c prioritetinei sričiai. Prioritetinės sritys, vadovaujantis 8 straipsnio 2 dalyje nustatyta tvarka, atrenkamos, telkiamos ir pritaikomos lanksčiai, atsižvelgiant į skirtingas kiekvienos valstybės naudos gavėjos reikmes, valstybių naudos gavėjų ir įnašo dydį.
   4 straipsnis
   1.   ELPA įnašas neviršija 85 % programos išlaidų. Tam tikrais atvejais jis gali būti iki 100 % programos išlaidų.
   2.   Laikomasi taikomų valstybės pagalbos taisyklių.
   3.   Europos Komisija peržiūri visas programas bei jų esminius pakeitimus ir vertina, ar jie atitinka Europos Sąjungos tikslus.
   4.   ELPA valstybės atsako tik už tai, kad programoms būtų skiriama lėšų pagal sutartą planą. Neprisiimama jokios atsakomybės trečiųjų šalių atžvilgiu.
   5 straipsnis
   Lėšos skiriamos šioms valstybėms naudos gavėjoms: Bulgarijai, Čekijai, Estijai, Graikijai, Ispanijai, Kiprui, Latvijai, Lietuvai, Vengrijai, Maltai, Lenkijai, Portugalijai, Rumunijai, Slovėnijai ir Slovakijai.
   2009 m. gegužės 1 d.–2013 m. gruodžio 31 d. laikotarpiu Ispanijai skiriama 45,85 mln. EUR laikinosios pagalbos. Atsižvelgiant į laikinus pakeitimus, likusios lėšos paskirstomos taip:

               Lėšos
               (mln. EUR)

               Bulgarija

               78,60

               Čekija

               61,40

               Estija

               23,00

               Graikija

               63,40

               Kipras

               3,85

               Latvija

               34,55

               Lietuva

               38,40

               Vengrija

               70,10

               Malta

               2,90

               Lenkija

               266,90

               Portugalija

               57,95

               Rumunija

               190,75

               Slovėnija

               12,50

               Slovakija

               38,35

         6 straipsnis
   2011 m. lapkričio mėn. ir 2013 m. lapkričio mėn. atliekama peržiūra, kad dar nepaskirstytos turimos lėšos būtų skiriamos bet kurioje valstybėje naudos gavėjoje vykdomiems itin prioritetiniams projektams.
   7 straipsnis
   1.   Šiame protokole numatyti finansiniai įnašai atidžiai koordinuojami su Norvegijos įnašu, numatomu pagal dvišalį Norvegijos finansinį mechanizmą.
   2.   ELPA valstybės visų pirma užtikrina, kad paraiškų teikimo tvarka ir įgyvendinimo ypatumai abiems ankstesnėje dalyje nurodytiems mechanizmams būtų iš esmės vienodi.
   3.   Prireikus atsižvelgiama į bet kokius aktualius Europos Sąjungos sanglaudos politikos pokyčius.
   8 straipsnis
   Įgyvendinant EEE finansinį mechanizmą laikomasi tokių nuostatų:

               1.

               Visais įgyvendinimo etapais laikomasi didžiausio skaidrumo, atskaitomybės ir rentabilumo principų, taip pat gero valdymo, tvarios plėtros ir lyčių lygybės principų. EEE finansinio mechanizmo tikslų siekiama glaudžiai bendradarbiaujant valstybėms naudos gavėjoms ir ELPA valstybėms.

               2.

               Kad veikla būtų įgyvendinama veiksmingai ir tikslingai ir kad būtų atsižvelgiama į konkrečios šalies prioritetus, ELPA valstybės su kiekviena valstybe naudos gavėja sudaro susitarimo memorandumą, kuriame išdėstoma daugiametė veiklos programa ir nustatomos valdymo ir kontrolės struktūros.

               3.

               Sudariusios susitarimo memorandumą, valstybės naudos gavėjos siūlo programas. ELPA valstybės vertina ir tvirtina jų siūlomas programas bei su valstybėmis naudos gavėjomis sudaro dotacijų susitarimus. Programos išsamumo lygis priklauso nuo skiriamų lėšų dydžio. Tam tikrais atvejais programas gali sudaryti keletas projektų, įskaitant jų atrankos, tvirtinimo ir kontrolės sąlygas, vadovaujantis 8 dalyje nurodytomis įgyvendinimo nuostatomis.
               Už sutartų programų įgyvendinimą atsako valstybės naudos gavėjos. Valstybės naudos gavėjos nustato tinkamą valdymo ir kontrolės sistemą, kad užtikrintų aiškų įgyvendinimą ir valdymą.

               4.

               Kad būtų užtikrintas kuo didesnis dalyvavimas, prireikus, rengiantis su finansiniu įnašu susijusiai veiklai, ją įgyvendinant, stebint ir vertinant užmezgama partnerystė. Partneriais, inter alia, gali būti vietos, regioninio ir nacionalinio lygmens subjektai, taip pat privačiojo sektoriaus, pilietinės visuomenės atstovai, socialiniai partneriai valstybėse naudos gavėjose ir ELPA valstybėse.

               5.

               EEE finansinio mechanizmo valdymo kontrolės sistema užtikrina, kad būtų laikomasi patikimo finansų valdymo principo. ELPA valstybės kontrolę atlikti gali laikydamosi vidaus reikalavimų. Valstybės naudos gavėjos šiuo tikslu teikia visą būtiną paramą, informaciją ir dokumentus. Pažeidimų atveju ELPA valstybės gali sustabdyti finansavimą ir pareikalauti grąžinti skirtas lėšas.

               6.

               Projektai, vykdomi valstybėse naudos gavėjose pagal daugiametę veiklos programą, gali būti įgyvendinami bendradarbiaujant valstybėse naudos gavėjose ir ELPA valstybėse veikiantiems subjektams, laikantis viešųjų pirkimų taisyklių.

               7.

               ELPA valstybių patiriamos valdymo išlaidos dengiamos iš 2 straipsnyje nurodytos bendros sumos; jos bus patikslintos įgyvendinimo nuostatose, nurodytose 8 dalyje.

               8.

               ELPA valstybės įsteigia komitetą, kuris valdys EEE finansinį mechanizmą. ELPA valstybės, pasikonsultavusios su valstybėmis naudos gavėjomis, paskelbs papildomas EEE finansinio mechanizmo įgyvendinimo nuostatas. ELPA valstybės siekia šias nuostatas paskelbti iki susitarimo memorandumo pasirašymo.

         9 straipsnis
   Pasibaigus penkerių metų laikotarpiui ir nedarant poveikio Susitarimu nustatytoms teisėms ir įsipareigojimams, Susitariančiosios Šalys, atsižvelgdamos į Susitarimo 115 straipsnį, iš naujo nagrinės, ar reikia mažinti Europos ekonominės erdvės valstybių ekonominius ir socialinius skirtumus.
 ---documentbreak--- NA ---documentbreak---

               9.11.2010

               LT

               Europos Sąjungos oficialusis leidinys

               L 291/10

         Norvegijos Karalystės ir Europos Sąjungos
   SUSITARIMAS
   dėl 2009–2014 m. Norvegijos finansinio mechanizmo
   1 straipsnis
   Norvegijos Karalystė įsipareigoja penkerius metus finansiniais įnašais per atskirą Norvegijos finansinį mechanizmą padėti mažinti socialinius ir ekonominius skirtumus Europos ekonominėje erdvėje ir stiprinti ryšius su valstybėmis naudos gavėjomis 3 straipsnyje išvardytose prioritetinėse srityse.
   2 straipsnis
   1 straipsnyje numatyto finansinio įnašo bendra suma yra 800 mln. EUR; ji išmokama metinėmis 160 mln. EUR dalimis nuo 2009 m. gegužės 1 d. iki 2014 m. balandžio 30 d. imtinai.
   3 straipsnis
   Finansiniai įnašai skiriami šioms prioritetinėms sritims:

               a)

               anglies dioksido surinkimas ir saugojimas;

               b)

               ekologinės pramonės inovacijos;

               c)

               moksliniai tyrimai ir stipendijos;

               d)

               žmogaus ir socialinė raida;

               e)

               teisingumas ir vidaus reikalai;

               f)

               tinkamų darbo vietų kūrimas ir trišalis dialogas.

         Orientacinis tikslas – a prioritetinei sričiai skirti bent 20 %. Bus atsižvelgiama į skirtingas valstybių naudos gavėjų reikmes ir dydį.
   Skirstant lėšas kaip nurodyta 5 straipsnyje, 1 % kiekvienai valstybei naudos gavėjai skiriamų lėšų atidedamas į Tinkamų darbo vietų kūrimo ir trišalio dialogo fondą, kuriam vadovauja Norvegijos Karalystės paskirtas subjektas.
   4 straipsnis
   Norvegijos Karalystės įnašas neviršija 85 % programos išlaidų. Tam tikrais atvejais jis gali būti iki 100 % programos išlaidų.
   Laikomasi taikomų valstybės pagalbos taisyklių.
   Europos Komisija peržiūri visas programas ir bet kokius esminius jų pakeitimus ir vertina, ar jie atitinka Europos Sąjungos tikslus.
   Norvegijos Karalystė atsako tik už tai, kad programoms būtų skiriama lėšų pagal sutartą planą. Neprisiimama jokios atsakomybės trečiųjų šalių atžvilgiu.
   5 straipsnis
   Lėšos skiriamos šioms valstybėms naudos gavėjoms: Bulgarijai, Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Rumunijai, Slovėnijai ir Slovakijai, ir paskirstomos taip:

               Valstybė naudos gavėja

               Lėšos (mln. EUR)

               Bulgarija

               48,00

               Kipras

               4,00

               Čekija

               70,40

               Estija

               25,60

               Latvija

               38,40

               Lietuva

               45,60

               Vengrija

               83,20

               Malta

               1,60

               Lenkija

               311,20

               Rumunija

               115,20

               Slovėnija

               14,40

               Slovakija

               42,40

         6 straipsnis
   2011 m. lapkričio mėn. ir 2013 m. lapkričio mėn. atliekama peržiūra, kad dar nepaskirstytos turimos lėšos būtų skiriamos bet kurioje valstybėje naudos gavėjoje vykdomiems itin prioritetiniams projektams.
   7 straipsnis
   1 straipsnyje numatyti finansiniai įnašai atidžiai koordinuojami su ELPA valstybių įnašu pagal EEE finansinį mechanizmą.
   Norvegijos Karalystė visų pirma užtikrina, kad paraiškų teikimo tvarka ir įgyvendinimo ypatumai abiems ankstesnėje pastraipoje nurodytiems mechanizmams būtų iš esmės vienodi.
   Prireikus atsižvelgiama į bet kokius aktualius Europos Sąjungos sanglaudos politikos pokyčius.
   8 straipsnis
   Įgyvendinant Norvegijos finansinį mechanizmą laikomasi tokių nuostatų:

               1.

               Visais įgyvendinimo etapais laikomasi didžiausio skaidrumo, atskaitomybės ir rentabilumo principų, taip pat gero valdymo, tvarios plėtros ir lyčių lygybės tikslų ir principų. Norvegijos finansinio mechanizmo tikslų siekiama glaudžiai bendradarbiaujant valstybėms naudos gavėjoms ir Norvegijos Karalystei.

               2.

               Kad veikla būtų įgyvendinama veiksmingai ir tikslingai ir kad būtų atsižvelgiama į konkrečios šalies prioritetus, Norvegijos Karalystė su kiekviena valstybe naudos gavėja sudaro susitarimo memorandumą, kuriame išdėstoma daugiametė veiklos programa ir nurodomos valdymo ir kontrolės struktūros.

               3.

               Sudariusios susitarimo memorandumą, valstybės naudos gavėjos siūlo programas. Norvegijos Karalystė vertina ir tvirtina jų siūlomas programas bei su valstybėmis naudos gavėjomis sudaro dotacijų susitarimus. Programos išsamumo lygis priklauso nuo skiriamų lėšų dydžio. Tam tikrais atvejais programas gali sudaryti keletas projektų, įskaitant jų atrankos, tvirtinimo ir kontrolės sąlygas, vadovaujantis 8 dalyje nurodytomis įgyvendinimo nuostatomis.
               Už sutartų programų įgyvendinimą atsako valstybės naudos gavėjos. Valstybės naudos gavėjos nustato tinkamą valdymo ir kontrolės sistemą, kad užtikrintų aiškų įgyvendinimą ir valdymą. Valstybės naudos gavėjos ir Norvegijos Karalystė gali susitarti, kad ypatingomis aplinkybėmis programas įgyvendintų jų paskirtas subjektas.

               4.

               Kad būtų užtikrintas kuo didesnis dalyvavimas, prireikus, rengiantis su finansiniais įnašais susijusiai veiklai, ją įgyvendinant, stebint ir vertinant užmezgama partnerystė. Partneriais, inter alia, gali būti vietos, regioninio ir nacionalinio lygmens subjektai, taip pat privačiojo sektoriaus, pilietinės visuomenės atstovai, socialiniai partneriai valstybėse naudos gavėjose ir Norvegijos Karalystėje.

               5.

               Norvegijos finansinio mechanizmo valdymo kontrolės sistema užtikrina, kad būtų laikomasi patikimo finansų valdymo principo. Norvegijos Karalystė kontrolę atlikti gali laikydamasi vidaus reikalavimų. Valstybės naudos gavėjos šiuo tikslu teikia visą būtiną paramą, informaciją ir dokumentus. Pažeidimų atveju Norvegijos Karalystė gali sustabdyti finansavimą ir pareikalauti grąžinti skirtas lėšas.

               6.

               Projektai, vykdomi valstybėse naudos gavėjose pagal daugiametę veiklos programą, gali būti įgyvendinami bendradarbiaujant valstybėse naudos gavėjose ir Norvegijos Karalystėje veikiantiems subjektams, laikantis viešųjų pirkimų taisyklių.

               7.

               Norvegijos Karalystės patiriamos valdymo išlaidos dengiamos iš 2 straipsnyje nurodytos bendros sumos; jos bus patikslintos įgyvendinimo nuostatose, nurodytose 8 dalyje.

               8.

               Norvegijos Karalystė arba jos įgaliotas subjektas atsako už bendrą Norvegijos finansinio mechanizmo valdymą. Norvegijos Karalystė, pasikonsultavusi su valstybėmis naudos gavėjomis, paskelbs papildomas Norvegijos finansinio mechanizmo įgyvendinimo nuostatas. Norvegijos Karalystė siekia šias nuostatas paskelbti iki susitarimo memorandumo pasirašymo.

         9 straipsnis
   Šį Susitarimą Šalys ratifikuoja arba patvirtina pagal savo nustatytą tvarką. Ratifikavimo arba patvirtinimo dokumentai deponuojami Europos Sąjungos Tarybos Generaliniame sekretoriate.
   Susitarimas įsigalioja pirmąją antro mėnesio nuo paskutinio ratifikavimo arba patvirtinimo dokumento deponavimo dieną.
   Tol, kol bus baigtos 1 ir 2 dalyse nurodytos procedūros, šis Susitarimas laikinai taikomas nuo pirmosios pirmo mėnesio, einančio po paskutinio pranešimo deponavimo šiuo tikslu, dienos.
   10 straipsnis
   Šis vienu originaliu egzemplioriumi anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir norvegų kalbomis sudarytas Susitarimas, kurio tekstas kiekviena iš šių kalbų yra vienodai autentiškas, deponuojamas Europos Sąjungos Tarybos Generaliniame sekretoriate, kuris patvirtintą kopiją perduos kiekvienai šio Susitarimo Šaliai.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, den 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Konveriket Norge

 ---documentbreak--- NA ---documentbreak--- NA ---documentbreak---

               9.11.2010

               LT

               Europos Sąjungos oficialusis leidinys

               L 291/14

         Europos ekonominės bendrijos ir Islandijos Respublikos susitarimo
   PAPILDOMAS PROTOKOLAS
   EUROPOS SĄJUNGA
   ir
   ISLANDIJA,
   ATSIŽVELGDAMOS į 1972 m. liepos 22 d. pasirašytą Europos ekonominės bendrijos ir Islandijos Respublikos susitarimą ir į dabartinę Islandijos ir Bendrijos prekybos žuvimis bei žuvininkystės produktais tvarką,
   ATSIŽVELGDAMOS į Papildomą Europos ekonominės bendrijos ir Islandijos Respublikos susitarimo protokolą, sudaromą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą, ypač į jo 2 straipsnį,
   ATSIŽVELGDAMOS į Papildomą Europos ekonominės bendrijos ir Islandijos Respublikos susitarimo protokolą, sudaromą dėl Bulgarijos Respublikos ir Rumunijos stojimo į Europos Sąjungą, ypač į jo 2 straipsnį,
   NUSPRENDĖ SUDARYTI ŠĮ PROTOKOLĄ:
   1 straipsnis
   Šiame protokole ir jo priede išdėstomos specialios nuostatos, taikomos tam tikroms į Europos Sąjungą importuojamoms Islandijos kilmės žuvims ir žuvininkystės produktams.
   Šio protokolo priede nustatytos metinės neapmokestinamos tarifinės kvotos. Šios tarifinės kvotos taikomos nuo 2009 m. gegužės 1 d. iki 2014 m. balandžio 30 d. Kvotų dydžiai peržiūrimi šio laikotarpio pabaigoje atsižvelgiant į visus atitinkamus interesus.
   2 straipsnis
   Pirmųjų dvylikos mėnesių (2009 m. gegužės 1 d.–2010 m. balandžio 30 d.) neapmokestinamos tarifinės kvotos bus skiriamos nuo 2010 m. gegužės 1 d. iki 2011 m. balandžio 30 d.
   Jeigu nuo 2010 m. gegužės 1 d. iki 2011 m. balandžio 30 d. tos tarifinės kvotos nebus visiškai išnaudotos, jų likutis perkeliamas į laikotarpį nuo 2011 m. gegužės 1 d. iki 2012 m. balandžio 30 d. Todėl su tarifinėmis kvotomis, taikomomis nuo 2010 m. gegužės 1 d. iki 2011 m. balandžio 30 d., susijęs išskaitymas sustabdomas antrą Komisijos darbo dieną, einančią po 2011 m. rugsėjo 1 d. Kitą darbo dieną nepanaudotas kvotų likutis perkeliamas į atitinkamą tarifinę kvotą, taikomą nuo 2011 m. gegužės 1 d. iki 2012 m. balandžio 30 d. Nuo tos dienos jokios konkrečios tarifinės kvotos, taikytos nuo 2010 m. gegužės 1 d. iki 2011 m. balandžio 30 d., atgaline data neišskaitomos ir negrąžinamos.
   3 straipsnis
   Šį protokolą Susitariančiosios Šalys ratifikuoja arba patvirtina pagal savo nustatytą tvarką. Ratifikavimo arba patvirtinimo dokumentai deponuojami Europos Sąjungos Tarybos Generaliniame sekretoriate.
   Jis įsigalioja pirmąją antro mėnesio nuo paskutinio ratifikavimo arba patvirtinimo dokumento deponavimo dieną.
   Tol, kol bus baigtos 1 ir 2 dalyse nurodytos procedūros, šis Protokolas laikinai taikomas nuo pirmosios trečio mėnesio, einančio po paskutinio pranešimo deponavimo šiuo tikslu, dienos.
   4 straipsnis
   Šis vienu originaliu egzemplioriumi anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir islandų kalbomis sudarytas protokolas, kurio tekstas kiekviena iš šių kalbų yra vienodai autentiškas, deponuojamas Europos Sąjungos Tarybos Generaliniame sekretoriate, kuris patvirtintą kopiją perduos kiekvienai šio Susitarimo Šaliai.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      'Εγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Gert i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

   PRIEDAS

      PROTOKOLO 1 STRAIPSNYJE NURODYTOS SPECIALIOS NUOSTATOS

   Be jau esamų tarifinių kvotų Sąjunga skiria tokias metines neapmokestinamas tarifines kvotas Islandijos kilmės produktams:

               KN kodas

               Produktų aprašymas

               Metinė (5 1–4 30) tarifinė kvota (grynasis svoris, jei nenurodyta kitaip)

               0303 51 00

               Silkės Clupea harengus ir Clupea pallasii, sušaldytos, išskyrus kepenis, ikrus ir pienius (1)

               950 tonų

               0306 19 30

               Sušaldyti norveginiai omarai (Nephrops norvegicus)

               520 tonų

               0304 19 35

               Jūrinių ešerių (Sebastes spp.) filė, šviežia arba atšaldyta

               750 tonų

      (1)  Tarifinių kvotų lengvata netaikoma prekėms, išleidžiamoms į laisvą apyvartą nuo vasario 15 d. iki birželio 15 d.
 ---documentbreak--- NA ---documentbreak--- NA ---documentbreak--- NA ---documentbreak---

               9.11.2010

               LT

               Europos Sąjungos oficialusis leidinys

               L 291/18

         Europos ekonominės bendrijos ir Norvegijos Karalystės susitarimo
   PAPILDOMAS PROTOKOLAS
   EUROPOS SĄJUNGA
   ir
   NORVEGIJOS KARALYSTĖ,
   ATSIŽVELGDAMOS į 1973 m. gegužės 14 d. pasirašytą Europos ekonominės bendrijos ir Norvegijos Karalystės susitarimą ir dabartinę Norvegijos ir Europos Sąjungos prekybos žuvimis bei žuvininkystės produktais tvarką,
   ATSIŽVELGDAMOS į Papildomą Europos ekonominės bendrijos ir Norvegijos Karalystės susitarimo protokolą, sudaromą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą, ypač į jo 2 straipsnį,
   ATSIŽVELGDAMOS į Papildomą Europos ekonominės bendrijos ir Norvegijos Karalystės susitarimo protokolą, sudaromą dėl Bulgarijos Respublikos ir Rumunijos stojimo į Europos Sąjungą, ypač į jo 2 straipsnį,
   NUSPRENDĖ SUDARYTI ŠĮ PROTOKOLĄ:
   1 straipsnis
   Šiame protokole ir jo priede išdėstomos specialios nuostatos, taikomos tam tikroms į Europos Sąjungą importuojamoms Norvegijos kilmės žuvims ir žuvininkystės produktams.
   Šio protokolo priede nustatytos metinės neapmokestinamos tarifinės kvotos. Šios tarifinės kvotos taikomos nuo 2009 m. gegužės 1 d. iki 2014 m. balandžio 30 d. Kvotų dydžiai peržiūrimi šio laikotarpio pabaigoje atsižvelgiant į visus atitinkamus interesus.
   2 straipsnis
   Tarifinė kvota, kuri turėjo būti skirta Norvegijai nuo 2009 m. gegužės 1 d. iki šio protokolo įgyvendinimo, dalijama lygiomis dalimis, skiriamomis kasmet likusį šio protokolo taikymo laiką.
   3 straipsnis
   Norvegija imasi reikiamų veiksmų, kad užtikrintų 2006 m. balandžio 21 d. karališkuoju dekretu nustatytos laisvo žuvų ir žuvininkystės produktų, iškrautų Norvegijoje iš laivų, plaukiojančių su Europos Sąjungos valstybės narės vėliava, laisvo tranzito tvarkos tęstinumą. Nustačius metines tarifines kvotas, ši tvarka taikoma 1 straipsnyje nurodytu laikotarpiu.
   4 straipsnis
   Šio protokolo priede nurodytoms tarifinėms kvotoms taikomos 1973 m. gegužės 14 d. pasirašyto Europos ekonominės bendrijos ir Norvegijos Karalystės susitarimo protokole Nr. 3 nustatytos kilmės taisyklės.
   5 straipsnis
   Šalys šį protokolą ratifikuoja ar patvirtina pagal savo nustatytą tvarką. Ratifikavimo arba patvirtinimo dokumentai deponuojami Europos Sąjungos Tarybos Generaliniame sekretoriate.
   Jis įsigalioja pirmąją antro mėnesio nuo paskutinio ratifikavimo arba patvirtinimo dokumento deponavimo dieną.
   Tol, kol bus baigtos 1 ir 2 dalyse nurodytos procedūros, šis Protokolas laikinai taikomas nuo pirmosios trečio mėnesio, einančio po paskutinio pranešimo deponavimo šiuo tikslu, dienos.
   6 straipsnis
   Šis vienu originaliu egzemplioriumi anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir norvegų kalbomis sudarytas protokolas, kurio tekstas kiekviena iš šių kalbų yra vienodai autentiškas, deponuojamas Europos Sąjungos Tarybos Generaliniame sekretoriate, kuris patvirtintą kopiją perduos kiekvienai Šaliai.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels, on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje, 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010.
      Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Kongeriket Norge

   PRIEDAS

      PROTOKOLO 1 STRAIPSNYJE NURODYTOS SPECIALIOS NUOSTATOS

   Be jau esamų neapmokestinamų tarifinių kvotų Europos Sąjunga skiria tokias Norvegijos kilmės produktų metines neapmokestinamas tarifines kvotas:

               KN kodas

               Produktų aprašymas

               Metinė (5 1–4 30) tarifinė kvota (grynasis svoris, jei nenurodyta kitaip)

               0303 29 00

               Kitos šaldytos lašišinės

               2 000 tonų

               0303 51 00

               Silkės Clupea harengus ir Clupea pallasii, sušaldytos, išskyrus jų kepenis, ikrus ir pienius (1)

               45 800 tonų

               0303 74 30

                  Scomber scombrus ir Scomber japonicus rūšių skumbrė, šaldyta, neišdarinėta, išskyrus kepenis, ikrus ir pienius (2)

               39 800 tonų

               0303 79 98

               Kitos žuvys, šaldytos, išskyrus kepenis, ikrus ir pienius

               2 200 tonų

               0304 29 75
               ex03049923

               Silkių Clupea harengus ir Clupea pallasii sušaldyta filė
               Šaldytos silkių Clupea harengus ir Clupea pallasii puselės (3)

               67 600 tonų

               ex16052010
               ex16052091
               ex16052099

               Krevetės, be kiautų ir sušaldytos, gaminiai arba konservai

               7 000 tonų

               ex16041291
               ex16041299

               Silkės, su prieskoniais ir (arba) actu, užpiltos sūrymu (4)

               3 000 tonų (grynasis svoris be skysčio)

      (1)  Tarifinių kvotų lengvata netaikoma prekėms, išleidžiamoms į laisvą apyvartą nuo vasario 15 d. iki birželio 15 d.

      (2)  Tarifinių kvotų lengvata netaikoma prekėms, išleidžiamoms į laisvą apyvartą nuo vasario 15 d. iki birželio 15 d.

      (3)  Tarifinių kvotų lengvata netaikoma prekėms, kurių KN kodas yra 0304 99 23, išleidžiamoms į laisvą apyvartą nuo vasario 15 d. iki birželio 15 d.

      (4)  Ši tarifinė kvota nuo 2010 m. gegužės 1 d. iki 2011 m. balandžio 30 d. padidinama iki 4 000 tonų grynojo svorio be skysčio, nuo 2011 m. gegužės 1 d. iki 2012 m. balandžio 30 d. – iki 5 000 tonų grynojo svorio be skysčio, o kiekvienu tolesniu 12 mėnesių laikotarpiu nuo gegužės 1 d. iki balandžio 30 d. – iki 6 000 tonų grynojo svorio be skysčio.


title: 2016 m. liepos 28 d. Tarybos sprendimas (ES) 2016/1325, kuriuo skiriami Regionų komiteto trys Airijos pasiūlyti nariai ir keturi Airijos pasiūlyti pakaitiniai nariai

text:
3.8.2016

               LT

               Europos Sąjungos oficialusis leidinys

               L 209/12

         TARYBOS SPRENDIMAS (ES) 2016/1325
   2016 m. liepos 28 d.
   kuriuo skiriami Regionų komiteto trys Airijos pasiūlyti nariai ir keturi Airijos pasiūlyti pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Airijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Maria BYRNE, Neale RICHMOND ir Rose CONWAY WALSH kadencijai tapo laisvos trys Regionų komiteto narių vietos;

               (3)

               pasibaigus Fiona O'LOUGHLIN ir Maurice QUINLIVAN kadencijai tapo laisvos dvi Regionų komiteto pakaitinių narių vietos;

               (4)

               Deirdre FORDE ir Michael MURPHY paskyrus Regionų komiteto nariais tapo laisvos dvi pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariais:

                           —

                           Michael MURPHY, Councillor, Tipperary County Council,

                           —

                           Deirdre FORDE, Councillor, Cork County Council,

                           —

                           Gerry MURRAY, Councillor, Mayo County Council,

                     ir

               b)

               pakaitiniais nariais:

                           —

                           Barry WARD, Councillor, Dún Laoighaire/Rathdown County Council,

                           —

                           Irene WINTERS, Councillor, Wicklow County Council,

                           —

                           Eamon DOOLEY, Councillor, Offaly County Council,

                           —

                           Dianne NOLAN, Councillor, Kerry County Council.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 28 d.

            Tarybos vardu

            Pirmininkas

         M. LAJČÁK

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2017 m. liepos 11 d. Tarybos sprendimas (ES) 2017/1336, kuriuo skiriami Regionų komiteto du Vokietijos Federacinės Respublikos pasiūlyti nariai ir Vokietijos Federacinės Respublikos pasiūlytas pakaitinis narys

text:
18.7.2017

               LT

               Europos Sąjungos oficialusis leidinys

               L 185/47

         TARYBOS SPRENDIMAS (ES) 2017/1336
   2017 m. liepos 11 d.
   kuriuo skiriami Regionų komiteto du Vokietijos Federacinės Respublikos pasiūlyti nariai ir Vokietijos Federacinės Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Uta-Maria KUDER ir Detlef MÜLLER kadencijai tapo laisvos dvi Regionų komiteto narių vietos;

               (3)

               pasibaigus Andreas TEXTER kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariais:

                           —

                           Katy HOFFMEISTER, Justizministerin des Landes Mecklenburg-Vorpommern,

                           —

                           Tilo GUNDLACK, Mitglied des Landtages Mecklenburg-Vorpommern,

                     ir

               b)

               pakaitiniu nariu:

                           —

                           Jochen SCHULTE, Mitglied des Landtages Mecklenburg-Vorpommern.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. liepos 11 d.

            Tarybos vardu

            Pirmininkas

         T. TÕNISTE

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2009/69/EB: 2008 m. gruodžio 18 d. Tarybos sprendimas dėl Protokolo dėl Teisingumo Teismo statuto I priedo 3 straipsnio 3 dalyje numatyto komiteto narių skyrimo

text:
28.1.2009

               LT

               Europos Sąjungos oficialusis leidinys

               L 24/11

      TARYBOS SPRENDIMAS

   2008 m. gruodžio 18 d.
   dėl Protokolo dėl Teisingumo Teismo statuto I priedo 3 straipsnio 3 dalyje numatyto komiteto narių skyrimo
   (2009/69/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Europos atominės energijos bendrijos steigimo sutartį,
   atsižvelgdama į Protokolą dėl Teisingumo Teismo statuto, iš dalies pakeistą 2004 m. lapkričio 2 d. Tarybos sprendimu 2004/752/EB, Euratomas, įsteigiančiu Europos Sąjungos tarnautojų teismą (1), ypač į to protokolo I priedo 3 straipsnio 3 dalį,
   atsižvelgdama į 2005 m. sausio 18 d. Sprendimą 2005/49/EB, Euratomas, dėl Protokolo dėl Teisingumo Teismo statuto I priedo 3 straipsnio 3 dalyje numatyto komiteto veiklos taisyklių (2), ypač į to sprendimo 3 punktą.
   atsižvelgdama į 2008 m. lapkričio 19 d. Teisingumo Teismo pirmininko rekomendaciją,
   kadangi:

               (1)

               Pagal Protokolo dėl Teisingumo Teismo statuto I priedo 3 straipsnio 3 dalį numatoma įkurti komitetą, kurį sudaro septyni asmenys, parenkami iš buvusių Teisingumo Teismo bei Pirmosios instancijos teismo narių ir pripažintos kompetencijos teisininkų. Pagal šią dalį Taryba, remdamasi Teisingumo Teismo pirmininko rekomendacija, kvalifikuota balsų dauguma skiria komiteto narius.

               (2)

               Sprendimo 2005/49/EB, Euratomas, priedo 3 punkte taip pat numatyta, kad Taryba skiria minėto komiteto pirmininką.

               (3)

               Reikėtų įgyvendinti šias nuostatas,

         NUSPRENDĖ:
   1 straipsnis
   Šie asmenys skiriami Protokolo dėl Teisingumo Teismo statuto I priedo 3 straipsnio 3 dalyje numatyto komiteto nariais ketverių metų laikotarpiui nuo 2008 m. lapkričio 10 d.:

               Günter HIRSCH, pirmininkas;

               Rafael GARCÍA-VALDECASAS Y FERNÁNDEZ;

               Csilla KOLLONAY LEHOCZKY;

               Fidelma O'KELLY MACKEN;

               Romain SCHINTGEN;

               Kateřina ŠIMÁČKOVÁ;

               Georges VANDERSANDEN.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2008 m. gruodžio 18 d.

            Tarybos vardu

            Pirmininkas

         M. BARNIER

      (1)  OL L 333, 2004 11 9, p. 7.

      (2)  OL L 21, 2005 1 25, p. 13.


title: 2016 m. rugsėjo 21 d. Europos Centrinio Banko sprendimas (ES) 2016/1717, Iš dalies keičiantis Sprendimą ECB/2004/2 dėl Europos Centrinio Banko darbo reglamento patvirtinimo (ECB/2016/27)

text:
24.9.2016

               LT

               Europos Sąjungos oficialusis leidinys

               L 258/17

         EUROPOS CENTRINIO BANKO SPRENDIMAS (ES) 2016/1717
   2016 m. rugsėjo 21 d.
   Iš dalies keičiantis Sprendimą ECB/2004/2 dėl Europos Centrinio Banko darbo reglamento patvirtinimo (ECB/2016/27)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 3 dalį,
   kadangi:

               (1)

               apie nacionaliniams centriniams bankams (NCB) ir nacionalinėms kompetentingoms institucijoms (NKI) skirtas teisines priemones, pavyzdžiui, Europos Centrinio Banko (ECB) gaires ir nurodymus, reikia tinkamai pranešti jų adresatams. Šiuo metu bendrai priimta pranešimų tarp ECB ir NCB arba NKI praktika yra paremta elektroninių priemonių, įskaitant elektroninį paštą, naudojimu. Ir priešingai, dėl technologinės raidos teleksas tapo pasenusia komunikacijos priemone;

               (2)

               paskutiniais dvejais metais ECB priėmė daug sprendimų, skirtų prižiūrimiems subjektams ir subjektams, kurie pateikė prašymus pradėti kredito įstaigos veiklą. Taip pat ECB priėmė sprendimą skirti sankcijas trečiosioms šalims. Nors pirminė teisė to nenumato, esamas ECB darbo reglamentas reikalauja, kad ECB Pirmininkas pasirašytų šio pobūdžio ECB sprendimus, skirtus adresatams;

               (3)

               būsimus ECB sprendimus, skirtus prižiūrimiems subjektams arba subjektams, kurie pateikė prašymus pradėti kredito įstaigos veiklą, bei sprendimus, kuriais trečiosioms šalims skiriamos sankcijos, turėtų pasirašyti Valdančiosios tarybos sekretorius, kad būtų patvirtinta atitiktis Valdančiosios tarybos sprendimui;

               (4)

               kadangi priežiūros sprendimų skaičius labai išaugo, dalinis pakeitimas turėtų būti priimtas skubiai ir įsigalioti jo paskelbimo Europos Sąjungos oficialiajame leidinyje dieną;

               (5)

               todėl reikia atitinkamai iš dalies pakeisti Sprendimą ECB/2004/2 (1),

         PRIĖMĖ ŠĮ SPRENDIMĄ:
   1 straipsnis
   Europos Centrinio Banko darbo reglamento dalinis pakeitimas
   Sprendimas ECB/2004/2 iš dalies pakeičiamas taip:

               1)

               17.2 dalis pakeičiama taip:

                           „17.2.

                           ECB gaires priima Valdančioji taryba, po to apie jas pranešama viena iš Sąjungos oficialių kalbų, ir Valdančiosios tarybos vardu jas pasirašo Pirmininkas. Jose nurodomi jų priėmimo motyvai. Nacionaliniams centriniams bankams gali būti pranešama elektroninėmis priemonėmis, telefaksu arba popierinių dokumentų forma. Visos oficialiai skelbtinos ECB gairės verčiamos į Sąjungos oficialias kalbas.“;

               2)

               17.4 dalis pakeičiama taip:

                           „17.4.

                           ECB sprendimus ir rekomendacijas priima Valdančioji taryba arba Vykdomoji valdyba, atsižvelgiant į jų atitinkamą kompetenciją, ir pasirašo Pirmininkas. ECB sprendimus, kuriais skiriamos sankcijos trečiosioms šalims, pasirašo Valdančiosios tarybos sekretorius, taip juos patvirtindamas. Rekomendacijas dėl antrinių Sąjungos teisės aktų pagal Statuto 41 straipsnį priima Valdančioji taryba.“;

               3)

               17.6 dalis pakeičiama taip:

                           „17.6.

                           ECB nurodymus priima Vykdomoji valdyba, po to apie juos pranešama viena iš Sąjungos oficialių kalbų, ir Vykdomosios valdybos vardu juos pasirašo Pirmininkas arba bet kurie du Vykdomosios valdybos nariai. Nacionaliniams centriniams bankams gali būti pranešama elektroninėmis priemonėmis, telefaksu arba popierinių dokumentų forma. Visi oficialiai skelbtini ECB nurodymai verčiami į Sąjungos oficialias kalbas.“;

               4)

               17a.2 dalis pakeičiama taip:

                           „17a.2.

                           ECB gaires, susijusias su priežiūros uždaviniais pagal Reglamento (ES) Nr. 1024/2013 4 straipsnio 3 dalį ir 6 straipsnio 5 dalies a punktą, priima Valdančioji taryba, ir po to apie jas praneša ir Valdančiosios tarybos vardu jas pasirašo Pirmininkas. Nacionalinėms kompetentingoms institucijoms gali būti pranešama elektroninėmis priemonėmis, telefaksu arba popierinių dokumentų forma.“;

               5)

               17a.3 dalis pakeičiama taip:

                           „17a.3.

                           ECB nurodymus, susijusius su priežiūros uždaviniais pagal Reglamento (ES) Nr. 1024/2013 6 straipsnio 3 dalį, 6 straipsnio 5 dalies a punktą, 7 straipsnio 1 dalį, 7 straipsnio 4 dalį, 9 straipsnio 1 dalį ir 30 straipsnio 5 dalį, priima Valdančioji taryba, ir po to apie juos praneša ir Valdančiosios tarybos vardu juos pasirašo Pirmininkas. Juose nurodomi jų priėmimo motyvai. Nacionalinėms institucijoms, kompetentingoms prižiūrėti kredito įstaigas, gali būti pranešama elektroninėmis priemonėmis, telefaksu arba popierinių dokumentų forma.“;

               6)

               17a.4 dalis pakeičiama taip:

                           „17a.4.

                           ECB sprendimus dėl prižiūrimų subjektų ir subjektų, kurie kreipėsi dėl leidimo pradėti vykdyti kredito įstaigos veiklą, priima Valdančioji taryba ir jos vardu pasirašo Valdančiosios tarybos sekretorius, taip juos patvirtindamas. Po to apie juos pranešama asmenims, kuriems jie yra skirti.“

         2 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Frankfurte prie Maino 2016 m. rugsėjo 21 d.

            ECB Pirmininkas

         Mario DRAGHI

      (1)  2004 m. vasario 19 d. Europos Centrinio Banko sprendimas ECB/2004/2 dėl Europos Centrinio Banko darbo reglamento patvirtinimo (OL L 80, 2004 3 18, p. 33).


title: 2015 m. vasario 10 d. Tarybos sprendimas (Euratomas) 2015/224, kuriuo iš dalies keičiamas Sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas

text:
13.2.2015

               LT

               Europos Sąjungos oficialusis leidinys

               L 37/8

         TARYBOS SPRENDIMAS (EURATOMAS) 2015/224
   2015 m. vasario 10 d.
   kuriuo iš dalies keičiamas Sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 47 straipsnio trečią pastraipą ir 50 straipsnį,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 2007/198/Euratomas (1) buvo įsteigta Europos ITER įgyvendinimo ir branduolių sintezės energetikos vystymo bendroji įmonė (toliau – bendroji įmonė), siekiant teikti Europos atominės energijos bendrijos (toliau – Euratomas) įnašą, skirtą Tarptautinei ITER branduolio sintezės energijos organizacijai, ir įnašą, kurio reikia su Japonija vykdomai platesnio požiūrio veiklai, taip pat rengti ir koordinuoti veiklos programą, skirtą pasirengti demonstracinio branduolių sintezės reaktoriaus ir susijusių įrenginių statybai;

               (2)

               Sprendimas 2007/198/Euratomas buvo iš dalies pakeistas Tarybos sprendimu 2013/791/Euratomas (2), kad būtų galima finansuoti 2014–2020 m. laikotarpiu vykdomą bendrosios įmonės veiklą;

               (3)

               2010 m. liepos 12 d. išvadose dėl Komisijos komunikato „ITER projekto įgyvendinimo padėtis ir galimi paskesni veiksmai“ Taryba paprašė Komisijos išnagrinėti ir nustatyti būdus, kuriais Komisija, valstybės narės ir bendroji įmonė turėtų vykdyti su ITER susijusias pareigas ir užduotis;

               (4)

               2010 m. lapkričio 9 d. paskelbtame Komisijos tarnybų darbiniame dokumente „Kuriant patikimą ITER projekto administravimą ir valdymą“ buvo pateiktas išsamus veiksmų, kurie turi būti vykdomi tarptautiniu lygmeniu (daugiausia ITER organizacijos) arba Europos lygmeniu (daugiausia bendrosios įmonės), sąrašas;

               (5)

               2013 m. liepos 1 d. į Sąjungą įstojus Kroatijai, būtina iš dalies pakeisti bendrosios įmonės įstatus, kad Kroatijai būtų suteiktos balsavimo teisės bendrosios įmonės valdyboje. Minėtus įstatus taip pat reikia iš dalies pakeisti siekiant pagerinti bendrosios įmonės administravimą ir valdymą. Siekiant atsižvelgti į Europos atominės energijos bendrijos steigimo sutarties pakeitimus, padarytus Lisabonos sutartimi, taip pat reikia atnaujinti nuorodą į nuostatas dėl Europos Sąjungos Teisingumo Teismo;

               (6)

               remdamasi bendrosios įmonės įstatais, bendrosios įmonės valdyba patvirtino Komisijos pasiūlytus Sprendimo 2007/198/Euratomas pakeitimus;

               (7)

               reikėtų įsteigti administravimo ir valdymo komitetą, kuris rengtų nuomones ir rekomendacijas dėl valdybos pagrindinių dokumentų priėmimo. Direktoriaus arba valdybos prašymu tas komitetas taip pat turėtų teikti konsultacijas ar rekomendacijas konkrečiais administravimo ir finansiniais klausimais. Valdyba turėtų turėti įgaliojimus tam komitetui pavesti užduotis. Bet kuris bendrosios įmonės narys turėtų turėti teisę skirti atstovą dirbti tame komitete;

               (8)

               reikėtų įsteigti viešųjų pirkimų ir sutarčių komitetą, kuris teiktų rekomendacijas bendrosios įmonės direktoriui sutarčių skyrimo, dotacijų ir kitais susijusiais klausimais. To komiteto narius asmeniškai turėtų skirti valdyba;

               (9)

               reikėtų įsteigti biurą, kuris padėtų valdybai rengti sprendimus. Valdyba turėtų turėti įgaliojimus biurui pavesti užduotis. Biuro nariai turėtų būti valdybos pirmininkas, valdybos komitetų pirmininkai, Euratomo atstovas ir ITER priimančiosios valstybės (Prancūzijos) atstovas. Valdyba turėtų turėti teisę į biurą skirti papildomų asmenų;

               (10)

               remiantis Europos Sąjungos sutarties 17 straipsniu Komisija turi užtikrinti, kad Sutartys ir priemonės, kurių jomis vadovaudamosi imasi institucijos, būtų taikomos. Todėl, siekiant užtikrinti valdybos sprendimų suderinamumą su Bendrijos teise, reikėtų sustiprinti Komisijos teises;

               (11)

               pageidautina sustiprinti branduolių sintezės mokslinių ir technologinių tyrimų srityje veikiančias paskirtas organizacijas kaip tinklą, kad bendrajai įmonei būtų teikiama stabili ir ilgalaikė su moksliniais tyrimais ir technologine plėtra susijusi parama, grindžiama vykdant Europos branduolių programą sukauptomis ir ateityje sukaupsimomis žiniomis bei praktine patirtimi;

               (12)

               būtina atsižvelgti į Europos Parlamento ir Tarybos reglamento (ES, Euratomas) Nr. 966/2012 (3) ir Komisijos deleguotojo reglamento (ES) Nr. 1268/2012 (4) atitinkamas nuostatas, visų pirma į Komisijos vidaus auditoriaus kaip bendrosios įmonės vidaus auditoriaus vaidmenį;

               (13)

               Sprendimu 2007/198/Euratomas užtikrinamas bendrosios įmonės veiklos finansavimas 2014–2020 m. laikotarpiu. Bendrosios įmonės įstatų 12 straipsnio 1 dalies a punkte numatyta, kad Euratomo įnašas turi būti teikiamas pagal Bendrijos mokslinių tyrimų ir mokymo programas, priimtas pagal Europos atominės energijos bendrijos steigimo sutarties 7 straipsnį. 12 straipsnio 1 dalies a punktą reikėtų iš dalies pakeisti atsižvelgiant į tai, kad 2014–2020 m. laikotarpiu finansavimas nebebus skiriamas pagal bendrąją Euratomo programą;

               (14)

               taip pat reikėtų atnaujinti Sprendimo 2007/198/Euratomas nuostatas dėl narių finansinių interesų apsaugos;

               (15)

               todėl Sprendimas 2007/198/Euratomas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/198/Euratomas iš dalies keičiamas taip:

               1.

               5 straipsnis iš dalies keičiamas taip:

                           a)

                           1 dalis papildoma tokiu sakiniu:
                           „Bendroji įmonė gali skirti dotacijas ir premijas remdamasi savo finansinio reglamento taisyklėmis.“;

                           b)

                           2 dalis išbraukiama;

               2.

               įterpiamas šis straipsnis:
               „5aa straipsnis
               Narių finansinių interesų apsauga
               Bendroji įmonė užtikrina, kad jos narių finansiniai interesai būtų tinkamai apsaugoti, atlikdama arba pavesdama atlikti tinkamą vidaus ir išorės kontrolę.“;

               3.

               9 straipsnio 3 dalis pakeičiama taip:
               „3.   Laikantis Sutarties dėl Europos Sąjungos veikimo 263 ir 265 straipsniuose numatytų sąlygų Europos Sąjungos Teisingumo Teismo jurisdikcijai priklauso nagrinėti bendrajai įmonei pareikštus ieškinius, įskaitant ieškinius dėl įmonės valdybos sprendimų.“;

               4.

               priedas iš dalies keičiamas pagal šio sprendimo priedą.

         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. vasario 10 d.

            Tarybos vardu

            Pirmininkas

         E. RINKĒVIČS

      (1)  2007 m. kovo 27 d. Tarybos sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (OL L 90, 2007 3 30, p. 58).

      (2)  2013 m. gruodžio 13 d. Tarybos sprendimas 2013/791/Euratomas, kuriuo iš dalies keičiamas Sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (OL L 349, 2013 12 21, p. 100).

      (3)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (4)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

      PRIEDAS
      Sprendimo 2007/198/Euratomas priedas iš dalies keičiamas taip:

                  1.

                  5 straipsnis iš dalies keičiamas taip:

                              a)

                              pavadinimas pakeičiamas taip:
                              „Organai ir komitetai“;

                              b)

                              2 dalis pakeičiama taip:
                              „2.   Valdybai pagal 8a ir 9a straipsnius padeda administravimo ir valdymo komitetas ir biuras.“;

                              c)

                              įterpiama ši dalis:
                              „2a.   Bendrosios įmonės komitetai yra administravimo ir valdymo komitetas, biuras, viešųjų pirkimų ir sutarčių komitetas ir techninė patariamoji grupė (toliau – komitetai).“;

                              d)

                              3 dalis pakeičiama taip:
                              „3.   Direktorius pagal 8 straipsnį tariasi su viešųjų pirkimų ir sutarčių komitetu.
                              4.   Valdyba ir direktorius pagal 9 straipsnį tariasi su technine patariamąja grupe.“

                  2.

                  6 straipsnis iš dalies keičiamas taip:

                              a)

                              3 dalis iš dalies keičiama taip:

                                          i)

                                          b ir c punktai pakeičiami taip:

                                                      „b)

                                                      steigia pavaldžius organus;

                                                      c)

                                                      skiria komitetų ir pagal b punktą įsteigtų pavaldžių organų pirmininkus ir narius;“

                                                ;

                                          ii)

                                          d punkte žodžiai „darbo programas“ pakeičiami žodžiais „darbo programą“;

                                          iii)

                                          e punktas pakeičiamas taip:

                                                      „e)

                                                      priima metinį biudžetą (įskaitant konkrečias dalis, susijusias su administracinėmis ir personalo išlaidomis) ir teikia nuomonę dėl metinių finansinių ataskaitų;“

                                                ;

                                          iv)

                                          n punktas pakeičiamas taip:

                                                      „n)

                                                      tvirtina sudaromas sutartis ar susitarimus dėl bendradarbiavimo su trečiosiomis šalimis ir su trečiųjų šalių institucijomis, įmonėmis ar asmenimis arba tarptautinėmis organizacijomis, išskyrus viešųjų pirkimų susitarimus, susijusius su 3 straipsnio 1 dalies b ir c punktuose ir 3 straipsnio 2 dalies a punkte nustatyta veikla;“

                                                ;

                                          v)

                                          o punktas pakeičiamas taip:

                                                      „o)

                                                      vertina bendrosios įmonės metinę pažangos ataskaitą, atsižvelgdama į jos darbo programą ir išteklius;“

                                                ;

                                          vi)

                                          q punktas išbraukiamas;

                              b)

                              6 dalies trečia ir ketvirta pastraipos pakeičiamos taip:
                              „Komisija nuomonę dėl valdybos sprendimo teisėtumo gali priimti per mėnesį nuo klausimo perdavimo Komisijai; jei Komisija to nepadaro, laikoma, kad valdybos sprendimas yra patvirtintas.
                              Valdyba dar kartą išnagrinėja savo sprendimą atsižvelgdama į Komisijos nuomonę, kad būtų užtikrinta atitiktis Bendrijos teisei.“;

                              c)

                              9 ir 10 dalys pakeičiamos taip:
                              „9.   Jeigu konkrečiais atvejais nenusprendžiama kitaip, valdybos posėdžiuose dalyvauja bendrosios įmonės direktorius ir komitetų pirmininkai.
                              10.   Valdyba dviejų trečdalių visų balsų dauguma priima savo darbo tvarkos taisykles. Valdyba dviejų trečdalių visų balsų dauguma tvirtina komitetų darbo tvarkos taisykles.“

                  3.

                  7 straipsnis išbraukiamas.

                  4.

                  8 straipsnio 4 dalis iš dalies keičiama taip:

                              a)

                              pirma pastraipa pakeičiama taip:
                              „Direktorius įgyvendina darbo programą ir vadovauja 3 straipsnyje nurodytos veiklos vykdymui. Jis teikia valdybai, komitetams ir visiems kitiems pavaldiems organams visą jų funkcijoms vykdyti būtiną informaciją.“;

                              b)

                              c punkte žodžiai „darbo programas“ pakeičiami žodžiais „darbo programą“, i punkte žodžiai „darbo programose“ pakeičiami žodžiais „darbo programoje“;

                              c)

                              j ir k punktai pakeičiami taip:

                                          „j)

                                          rengia kitas ataskaitas, kurių gali paprašyti valdyba arba komitetai;

                                          k)

                                          padeda valdybai ir komitetams teikdamas sekretoriato paslaugas;“

                                    .

                  5.

                  Įterpiami šie straipsniai:
                  „8a straipsnis
                  Administravimo ir valdymo komitetas
                  1.   Direktoriaus arba valdybos prašymu administravimo ir valdymo komitetas teikia konsultacijas ar rekomendacijas konkrečiais klausimais, susijusiais su administraciniu ir finansiniu bendrosios įmonės planavimu, ir vykdo visas kitas užduotis, kurias valdyba gali jam pavesti.
                  2.   Administravimo ir valdymo komitetas valdybai visų pirma rengia nuomones ir rekomendacijas dėl biudžeto, metinių finansinių ataskaitų, projekto plano, darbo programos, išteklių sąmatos plano, personalo etatų plano, personalo politikos plano ir kitų susijusių klausimų.
                  3.   Administravimo ir valdymo komiteto narius skiria valdyba iš narių pasiūlytų atstovų, turinčių atitinkamos profesinės patirties administravimo ir valdymo srityje. Vienas iš komiteto narių yra Euratomas.
                  4.   Administravimo ir valdymo komiteto nariai vykdo savo pareigas bendrosios įmonės bendro intereso labui.
                  5.   Gavęs išankstinį valdybos pritarimą, administravimo ir valdymo komitetas priima savo darbo tvarkos taisykles.
                  8b straipsnis
                  Viešųjų pirkimų ir sutarčių komitetas
                  1.   Viešųjų pirkimų ir sutarčių komitetas teikia direktoriui rekomendacijas su viešųjų pirkimų ir dotacijų veikla susijusių strategijų, sutarčių skyrimo ir tolesnės su sutartimis susijusios veiklos ir kitais susijusiais klausimais.
                  2.   Viešųjų pirkimų ir sutarčių komiteto narius skiria valdyba iš asmenų, turinčių atitinkamos profesinės patirties sutarčių sudarymo ir viešųjų pirkimų srityse. Valdybos nariai nėra viešųjų pirkimų ir sutarčių komiteto nariai.
                  3.   Viešųjų pirkimų ir sutarčių komiteto narių nevaržo jokie nurodymai. Vykdydami savo pareigas jie yra nepriklausomi.
                  4.   Gavęs išankstinį valdybos pritarimą, viešųjų pirkimų ir sutarčių komitetas priima savo darbo tvarkos taisykles.“

                  6.

                  9 straipsnis pakeičiamas taip:
                  „9 straipsnis
                  Techninė patariamoji grupė
                  1.   Techninė patariamoji grupė prireikus pataria valdybai ir direktoriui dėl projekto plano ir darbo programos priėmimo ir įgyvendinimo.
                  2.   Techninės patariamosios grupės narius skiria valdyba iš asmenų, turinčių atitinkamos profesinės patirties mokslinės ir inžinerinės branduolių sintezės ir susijusios veiklos srityse.
                  3.   Techninės patariamosios grupės narių nevaržo jokie nurodymai. Vykdydami savo pareigas, jie yra nepriklausomi ir veikia bendrosios įmonės bendro intereso labui.
                  4.   Gavusi išankstinį valdybos pritarimą, techninė patariamoji grupė priima savo darbo tvarkos taisykles.“

                  7.

                  Įterpiamas šis straipsnis:
                  „9a straipsnis
                  Biuras
                  1.   Biuras padeda valdybai rengti sprendimus ir vykdo visas kitas užduotis, kurias valdyba gali jam pavesti.
                  2.   Nariai yra valdybos pirmininkas, komitetų pirmininkai, Euratomo atstovas ir ITER priimančiosios valstybės atstovas. Valdyba į biurą gali skirti papildomų asmenų.
                  3.   Biuro pirmininkas yra valdybos pirmininkas.
                  4.   Biuro nariai vykdo savo pareigas bendrosios įmonės bendro intereso labui.
                  5.   Gavęs išankstinį valdybos pritarimą, biuras priima savo darbo tvarkos taisykles.“

                  8.

                  11 straipsnis pakeičiamas taip:
                  „11 straipsnis
                  Darbo programa ir išteklių sąmatų planas
                  Direktorius kiekvienais metais parengia valdybai pateikti skirtą projekto planą, išteklių sąmatų planą, išsamią metinę darbo programą bei biudžetą.“

                  9.

                  12 straipsnio 1 dalies a punktas pakeičiamas taip:

                              „a)

                              Euratomo įnašas teikiamas pagal Bendrijos mokslinių tyrimų ir mokymo programas, priimtas pagal Sutarties 7 straipsnį, arba pagal kitą Tarybos priimtą sprendimą;“

                        .

                  10.

                  14 straipsnis pakeičiamas taip:
                  „14 straipsnis
                  Metinė ataskaita
                  Metinėje ataskaitoje apibūdinamas bendrosios įmonės darbo programos įgyvendinimas. Joje visų pirma nurodoma veikla, kurią vykdė bendroji įmonė, ir įvertinami rezultatai, pasiekti įgyvendinant tikslus ir laikantis nustatyto grafiko, taip pat su vykdoma veikla susijusi rizika bei išteklių panaudojimas ir visa bendrosios įmonės veikla. Metinę ataskaitą rengia direktorius, o valdyba ją vertina ir kartu su savo įvertinimu siunčia ją nariams, Europos Parlamentui, Tarybai ir Komisijai.“

                  11.

                  15 straipsnio 1 dalies antroje pastraipoje žodžiai „birželio 15 d.“ pakeičiami žodžiais „birželio 1 d.“

                  12.

                  Įterpiamas šis straipsnis:
                  „15a straipsnis
                  Tinklų kūrimas su paskirtomis branduolių sintezės mokslinių tyrimų ir technologinės plėtros srities organizacijomis
                  1.   Vykdydama savo veiklą bendroji įmonė naudojasi branduolių sintezės mokslinių tyrimų ir technologinės plėtros srityje dirbančių kompetentingų viešųjų mokslinių tyrimų organizacijų sukauptomis žiniomis ir priemonėmis.
                  2.   Valdyba, remdamasi direktoriaus pasiūlymu, parengia narių paskirtų kompetentingų organizacijų, galinčių individualiai arba per tinklus vykdyti mokslinių tyrimų ir technologinės plėtros veiklą ir taip padėti bendrajai įmonei įgyvendinti užduotis, sąrašą, kuris turi būti skelbiamas viešai. Šiai veiklai gali būti skiriama bendrosios įmonės finansinė parama.
                  3.   Įgyvendinimo taisyklėmis dėl šio straipsnio 1 ir 2 dalių taikymo turi būti užtikrintas skaidrumas viešųjų mokslinių tyrimų organizacijų atžvilgiu bei jų konkurencija ir jos nustatomos 13 straipsnyje ir III priede nurodytame finansiniame reglamente bei jo įgyvendinimo taisyklėse.“

                  13.

                  Bendrosios įmonės įstatų I priede po Bulgarijai skirto įrašo įterpiama ši eilutė:

                              „Kroatija

                              2“

                        .

                  14.

                  Bendrosios įmonės įstatų II priedas iš dalies keičiamas taip:

                              a)

                              2 dalis pakeičiama taip:

                                          „2.

                                          Visa metinių narystės įnašų suma n metais apskaičiuojama atsižvelgiant į tais metais bendrajai įmonei administruoti reikalingus išteklius, kuriuos išteklių sąmatų plane nustato valdyba.“

                                    ;

                              b)

                              4 dalis papildoma šiuo punktu:

                                          „c)

                                          valdyba gali nuspręsti, kad tuo atveju, jeigu narys nesumokės savo įnašo iki nustatyto termino dienos, uždelsus gali tekti mokėti palūkanas.“

                  15.

                  Bendrosios įmonės įstatų III priedas iš dalies keičiamas taip:

                              a)

                              3 dalis pakeičiama taip:

                                          „3.

                                          Bendroji įmonė nustato vidaus audito struktūrą.“

                                    ;

                              b)

                              5 dalis iš dalies keičiama taip:

                                          i)

                                          c punkte žodžiai „metinių darbo programų“ pakeičiami žodžiais „metinės darbo programos;“

                                          ii)

                                          f punktas pakeičiamas taip:

                                                      „f)

                                                      vidaus finansų kontrolės taisyklės ir procedūros, įskaitant deleguotuosius įgaliojimus;“

                                                ;

                                          iii)

                                          įrašomas šis punktas:

                                                      „k)

                                                      dotacijų valdymo taisyklės.“

                                                ;

                                          iv)

                                          įrašoma ši pastraipa:
                                          „Taikant d punktą, biudžetiniai įsipareigojimai veiksmams, kurie vykdomi ilgiau negu vienerius finansinius metus, gali būti paskirstomi keleriems metams į metines dalis.“;

                              c)

                              pridedama ši dalis:

                                          „10.

                                          Bendroji įmonė priima įstatų 15a straipsnyje nurodyto tinklo su paskirtomis organizacijomis sukūrimo nuostatas ir taisykles. Tomis taisyklėmis užtikrinamas skaidrumas Europos viešųjų mokslinių tyrimų organizacijų atžvilgiu ir jų konkurencija ir visų pirma nustatomi kriterijai, pagal kuriuos organizacija įtraukiama į narių paskirtų kompetentingų organizacijų sąrašą.“


title: 2013 m. gruodžio 9 d. Tarybos sprendimas 2013/729/BUSP, kuriuo iš dalies keičiamas Sprendimas 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali)

text:
11.12.2013

               LT

               Europos Sąjungos oficialusis leidinys

               L 332/18

         TARYBOS SPRENDIMAS 2013/729/BUSP
   2013 m. gruodžio 9 d.
   kuriuo iš dalies keičiamas Sprendimas 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. sausio 17 d. Taryba priėmė Sprendimą 2013/34/BUSP (1), kuriuo įsteigiama Europos Sąjungos karinė misija siekiant prisidėti prie Malio ginkluotųjų pajėgų mokymo (EUTM Mali);

               (2)

               2013 m. vasario 18 d. Taryba priėmė Sprendimą 2013/87/BUSP (2) dėl EUTM Mali pradėjimo;

               (3)

               EUTM Mali turėtų būti įsteigta projektų grupė projektams, kuriais remiami jos tikslai, valdyti;

               (4)

               Sprendimas 2013/34/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendime 2013/34/BUSP įrašomas šis straipsnis:

      „3a straipsnis
      Projektų grupė
      1.   EUTM Mali yra projektų grupė projektams nustatyti ir įgyvendinti. Misija prireikus atitinkamai koordinuoja valstybių narių ir trečiųjų valstybių pagal jų įgaliojimus įgyvendinamus projektus su misijos įgaliojimais susijusiose srityse, kuriais remiami jos tikslai, sudaro palankesnes sąlygas tų projektų įgyvendinimui ir teikia su jais susijusias konsultacijas.
      2.   Atsižvelgiant į 3 dalį, ES misijos vadas yra įgaliotas naudoti valstybių narių arba trečiųjų valstybių finansinius įnašus projektams, kurie nustatyti kaip nuosekliai papildantys kitus EUTM Mali veiksmus, įgyvendinti. Tokiu atveju ES misijos vadas sudaro susitarimą su tomis valstybėmis, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl ES misijos vado veiksmų arba neveikimo naudojant lėšas, kurias skyrė tos valstybės.
      Prisidedančios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už ES misijos vado veiksmus ar neveikimą naudojant iš tų valstybių gautas lėšas.
      3.   PSK susitaria dėl trečiųjų valstybių finansinio įnašo, skirto projektų grupei, priėmimo.“.

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 9 d.

            Tarybos vardu

            Pirmininkas

         A. PABEDINSKIENĖ

      (1)  OL L 14, 2013 1 18, p. 19.

      (2)  2013 m. vasario 18 d. Tarybos sprendimas 2013/87/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) pradėjimo (OL L 46, 2013 2 19, p. 27).